Louis Béroud

Louis Béroud (født 17. januar 1852, død 9. oktober 1930) var en fransk kunstmaler på slutten av 1800- og begynnelsen av 1900-tallet. Han var født i Lyon, men døde i Paris. En del av hans malerier er i Musée Carnavalet og Musée du Louvre i Paris.

Mona Lisa 
Béroud var innledningsvis en del av forsvinningen av Mona Lisa fra Louvre. Den 22. august 1911 kom Béroud til Louvre for lage en skisse av maleriet Mona Lisa som skulle bli hans maleri kalt for Mona Lisa i Louvre (se illustrasjon), men der hvor Leonardo da Vincis berømte portrett skulle ha hengt sto det kun fire jernkroker igjen. Béroud tilkalte vaktsjefen for seksjonen som mente at maleriet måtte ha blitt fraktet bort for fotografering for markedsføring. Noen få timer senere sjekket Béroud tilbake og det ble bekreftet at Mona Lisa ikke var til fotografering. Alarmen gikk og Louvre ble stengt i en hel uke mens etterforskningen av tyveriet ble gjort.

Verker 
En del av Bérouds verker i franske museer: 
 L'escalier de l'opéra  Garnier (1877), Musée Carnavalet
 Le dôme central de la galerie des machines à l'exposition universelle de 1889 (1890), Musée Carnavalet
 Salle Rubens au Louvre (1904), Musée du Louvre
 À la gloire de Rubens (1905), Musée du Louvre
 Au Salon Carré du Louvre (1906), Musée du Louvre
 Chambre du Baron Basile de Schlichting (1908), Musée du Louvre
 Vue de la Salle des Sept Cheminées au Louvre (1909), Musée du Louvre
 L'Avenue de la Gare à Nice, Musée Masséna

Galleri

Referanser

Litteratur 
 Ronzevalle, Edmond (1993): Paris Xe : histoire, monuments, culture, Amiens : Martelle éditions. ISBN 9782878900293
 Storrie, Calum (2007): The delirious museum : a journey from the Louvre to Las Vegas, London : I. B. Tauris. ISBN 9781845115098, p. 9-15

Franske malere
Personer fra Lyon